CELEX: 31989R3972
Language: el
Date: 1989-12-18 00:00:00
Title: Κανονισμός (ΕΟΚ) αριθ. 3972/89 του Συμβουλίου της 18ης Δεκεμβρίου 1989 για τον καθορισμό, για το 1990, ορισμένων μέτρων διατήρησης και διαχείρισης των αλιευτικών πόρων που εφαρμόζονται στα σκάφη με σημαία ενός κράτους μέλους, εκτός της Ισπανίας και της Πορτογαλίας, στα ύδατα που υπάγονται στην κυριαρχία ή τη δικαιοδοσία της Πορτογαλίας

Avis juridique important

|

31989R3972

Κανονισμός (ΕΟΚ) αριθ. 3972/89 του Συμβουλίου της 18ης Δεκεμβρίου 1989 για τον καθορισμό, για το 1990, ορισμένων μέτρων διατήρησης και διαχείρισης των αλιευτικών πόρων που εφαρμόζονται στα σκάφη με σημαία ενός κράτους μέλους, εκτός της Ισπανίας και της Πορτογαλίας, στα ύδατα που υπάγονται στην κυριαρχία ή τη δικαιοδοσία της Πορτογαλίας  

Επίσημη Εφημερίδα αριθ. L 380 της 29/12/1989 σ. 0001 - 0002

***** ΚΑΝΟΝΙΣΜΟΣ (ΕΟΚ) αριθ. 3972/89 ΤΟΥ ΣΥΜΒΟΥΛΙΟΥ  της 18ης Δεκεμβρίου 1989  για τον καθορισμό, για το 1990, ορισμένων μέτρων διατήρησης και διαχείρισης των αλιευτικών πόρων που εφαρμόζονται στα σκάφη με σημαία ενός κράτους μέλους, εκτός της Ισπανίας και της Πορτογαλίας, στα ύδατα που υπάγονται στην κυριαρχία ή τη δικαιοδοσία της Πορτογαλίας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 351,  την πρόταση της Επιτροπής,  Εκτιμώντας:  ότι, σύμφωνα με το άρθρο 351 της πράξης προσχώρησης, εμπίπτει στην αρμοδιότητα του Συμβουλίου να καθορίσει τις δυνατότητες αλιείας καθώς και τον αντίστοιχο αριθμό κοινοτικών σκαφών που επιτρέπεται να αλιεύουν στα ύδατα που αναφέρονται στο άρθρο αυτό ·  ότι, για τα πελαγικά είδη που δεν υπάγονται στο καθεστώς των συνόλων των επιτρεπομένων αλιευμάτων (TAC) και των ποσοστώσεων, εκτός από τα ιδιαίτερα μεταναστευτικά είδη, οι δυνατότητες αυτές καθορίζονται με βάση την κατάσταση των αλιευτικών δραστηριοτήτων των κρατών μελών, εκτός της Ισπανίας και της Πορτογαλίας, στα πορτογαλικά ύδατα κατά το χρονικό διάστημα πριν από την προσχώρηση· ότι είναι αναγκαίο να εξασφαλισθεί η διατήρηση των αποθεμάτων λαμβάνοντας εξάλλου υπόψη τους περιορισμούς που τίθενται για την αλιεία παρόμοιων ειδών από τα πορτογαλικά σκάφη στα ύδατα των κρατών μελών εκτός της Ισπανίας ·  ότι, για το 1990, δεν έχουν χορηγηθεί στην Πορτογαλία αλιευτικές δυνατότητες για την αλιεία ειδών, που δεν υπόκεινται σε TAC και ποσοστώσεις, στα ύδατα των κρατών μελών της Κοινότητας εκτός της Ισπανίας·  ότι θα πρέπει να καθορισθούν οι ειδικές προϋποθέσεις που διέπουν της αλιευτικές δραστηριότητες των σκαφών που εκμεταλλεύονται αποθέματα των ιδιαίτερα μεταναστευτικών ειδών, για τα οποία έχουν χορηγηθεί αλειευτικές δυνατότητες· ότι οι περιορισμοί που αφορούν τις ζώνες και τις περιόδους αλιείας των σκαφών αυτών καθορίζονται στο άρθρο 351 παράγραφοι 2, 3 και 4 της πράξης προσχώρησης·  ότι οι αλιευτικές δραστηριότητες που αναφέρονται στον παρόντα κανονισμό υπόκεινται στα μέτρα ελέγχου που προβλέπονται στον κανονισμό (ΕΟΚ) αριθ. 2241/87 (1), όπως τροποποιήθηκε από τον κανονισμό (ΕΟΚ) αριθ. 3483/88 (2), καθώς και στις ειδικές λεπτομέρειες που θεσπίζονται σύμφωνα με το άρθρο 351 παράγραφος 5 δεύτερο εδάφιο της πράξης προσχώρησης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο αριθμός των σκαφών με σημαία ενός των κρατών μελών, εκτός της Ισπανίας και της Πορτογαλίας, που επιτρέπεται να αλιεύουν στα ύδατα που υπάγονται στην κυριαρχία ή τη δικαιοδοσία της Πορτογαλίας και αναφέρονται στο άρθρο 351 της πράξης προσχώρησης, καθώς και ο τρόπος πρόσβασης, ορίζονται όπως αναφέρει το παράρτημα.  Άρθρο 2  Ο παρών κανονισμός αρχίζει να ισχύει την 1η Ιανουαρίου 1990.  Εφαρμόζεται μέχρι τις 31 Δεκεμβρίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 18 Δεκεμβρίου 1989.  Για το Συμβούλιο  Ο Πρόεδρος  J. MELLICK  (1) ΕΕ αριθ. L 207 της 29. 7. 1987, σ. 1.  (2) ΕΕ αριθ. L 306 της 11. 11. 1988, σ. 2.  ΠΑΡΑΡΤΗΜΑ  ΕΟΚ - ΠΟΡΤΟΓΑΛΙΑ  1.2.3.4.5.6 //  //  //  //  //  //  // Είδη   // Ποσότητα  (τόνοι)   // Ζώνες (1)   // Επιτρεπόμενα  αλιευτικά μέσα   // Συνολικός αριθμός  σκαφών (3)   // Περίοδος κατά την  οποία επιτρέπεται  η αλιεία   //    //   //   //   //   //   // Τόνος μακρύπτερος  (Thunnus alalunga)   // Απερίοριστη   // X και COPACE   // Συρτή   // 110 (Γαλλία) (2)   // Μεταξύ 2ας Ιουνίου  και 28ης Ιουλίου   //    //   //   //   //   //   // Τόνος τροπικών υδάτων   // Απερίοριστη   // Χ (νοτίως των 36°30 Β)  COPACE (νοτίως των 31° Β και βορείως των 31° Β δυτικώς των 17° 30 Δ)   // Όλα εκτός  από απλάδια   // Απερίοριστος   // Όλο το έτος   //    //  //   //   //   //   // Άλλα τονοειδή   // Απερίοριστη   // ΙΧ  // Όλα εκτός  από απλάδια   // Απερίοριστος   // Όλο το έτος   //    //  //   //   //   //  (1) Ύδατα που υπάγονται στην κυριαρχία ή τη δικαιοδοσία της της Πορτογαλίας.  (2) Μήκος που δεν υπερβαίνει τα 26 m μεταξύ των καθέτων.  (3) Που επιτρέπεται να ασκούν ταυτόχρονα τις αλιευτικές δραστηριότητες.